  Майя Бывальцева Удмуртиын та ужан арня пумозь дырын-дырын кот лымы усьылоз но зороз, интыосын зор-кот тросгес луоз. Со сярысь улосвыл Гидрометцентрлэн пресс-службаез ивортэ. Туннэ зор-кот циклон ортчемен герӟаськемын. Кот лымы но зор матысь уйин но луозы, ӵуказе нуназе дугдоз шуыса чакласькомы. Но ӧжыт зор-кот усьылоз та ужан арнялэн пумозяз Удмуртиысь Гидрометцентрлэн пресс-службаезВордӥськонэ но пуксёнэ потон уе элькунын тӧло луоз, дырын-дырын секундскын 15-17 метрозь пельтоз. Уйин 0 градус котырын но улӥынгес возиськоз, нуназе +1…+6 градус луоз. Арня ӵоже температура шӧдскымон уз воштӥськы: уйёсы нольлэсь кӧня ке улӥе лэзькылоз, нуназе +4…+6 градус котырын возиськоз.  Тегъёс: Гидрометцентр Удмуртия куазь  